CELEX: 52001PC0441
Language: fi
Date: 2001-07-26
Title: Ehdotus: neuvoston päätös Euroopan yhteisön ja Liettuan tasavallan kalastustuotteita koskevan sopimuksen tekemisestä Euroopan yhteisöjen ja niiden jäsenvaltioiden ja Liettuan tasavallan välisestä assosiaatiosta tehtyä Eurooppa-sopimusta täydentävän lisäpöytäkirjan muodossa

Avis juridique important

|

52001PC0441

Ehdotus: neuvoston päätös Euroopan yhteisön ja Liettuan tasavallan kalastustuotteita koskevan sopimuksen tekemisestä Euroopan yhteisöjen ja niiden jäsenvaltioiden ja Liettuan tasavallan välisestä assosiaatiosta tehtyä Eurooppa-sopimusta täydentävän lisäpöytäkirjan muodossa  /* KOM/2001/0441 lopull. - ACC 2001/0171 */  

Ehdotus: neuvoston päätös Euroopan yhteisön ja Liettuan tasavallan kalastustuotteita koskevan sopimuksen tekemisestä Euroopan yhteisöjen ja niiden jäsenvaltioiden ja Liettuan tasavallan välisestä assosiaatiosta tehtyä eurooppa-sopimusta täydentävän lisäpöytäkirjan muodossa(komission esittämä)PERUSTELUTNeuvosto myönsi 29. toukokuuta 2000 komissiolle valtuudet aloittaa neuvottelut assosioituneiden KIE-maiden, mukaan lukien Liettuan tasavallan, kanssa vastavuoroisista tariffimyönnytyksistä kalastusalalla. Neuvottelut pidettiin 13. syyskuuta 2000 ja 4.  tammikuuta 2001 kyseisten kahdenvälisten myönnytysten viimeistelemiseksi. Kahdenvälisten myönnytysten yksityiskohdat sisältyvät komission ja Liettuan viranomaisten 4. tammikuuta 2001 allekirjoittamaan yhteisymmärryspöytäkirjaan. Molemmat sopimuspuolet sopivat kaikkien kalojen ja kalastustuotteiden kaupan asteittaisesta ja vastavuoroisesta vapauttamisesta.Sopimuksen mukaan sekä yhteisö että Liettuan tasavalta soveltavat sopimuksen voimaantulopäivästä täyttä vapaakauppaa kaikkiin Eurooppa-sopimuksen liitteeseen XIV ja liitteeseen XV sisältyviin tuotteisiin. Yhteisö ja Liettua sopivat myös soveltavansa tämän sopimuksen voimaantulopäivästä kolmanneksen alennusta kaikkiin kaloihin ja kalastustuotteisiin sovellettaviin tariffeihin. Seuraavana vuonna sovelletaan kolmanneksen lisäalennusta ja kolmen vuoden kuluttua sopimuksen voimaantulosta sovelletaan täyttä vapaakauppaa kaikkiin kaloihin ja kalastustuotteisiin.Komissio on sitä mieltä, että teknisten neuvottelujen tulokset ovat tasapainoisia ja hyväksyttäviä, ja ne johtavat yksinkertaisella hallinnollisella tavalla ja asteittain täyteen vapaakauppaan ilman poikkeuksia Liettuan tasavallan ja Euroopan yhteisön välillä.Tämä ehdotus on yksi seitsemästä, joista neuvostoa on pyydetty tekemään päätös Euroopan yhteisön puolesta. Ne esitetään erikseen, koska ne eivät ole sisällöltään samanlaisia, vaikka ne noudattavatkin samoja kalojen ja kalastustuotteiden kaupan asteittaisen vapauttamisen periaatteita. Lisäksi on mahdollista, että kaikki eivät noudata samaa aikataulua, koska kunkin pöytäkirjan voimaantulopäivä, joka vahvistetaan molemminpuolisella sopimuksella, riippuu kunkin sopimuspuolen sisäisistä hallinnollisista menettelyistä.Edellä sanotun perusteella neuvostoa pyydetään tekemään tämä päätös kalastusalan kauppamyönnytyksiä koskevan pöytäkirjan lisäämisestä Liettuan tasavallan Eurooppa-sopimukseen.2001/0171 (ACC)Ehdotus: neuvoston päätös Euroopan yhteisön ja Liettuan tasavallan kalastustuotteita koskevan sopimuksen tekemisestä Euroopan yhteisöjen ja niiden jäsenvaltioiden ja Liettuan tasavallan välisestä assosiaatiosta tehtyä eurooppa-sopimusta täydentävän lisäpöytäkirjan muodossaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) On suotavaa täydentää lisäpöytäkirjalla Euroopan yhteisöjen ja niiden jäsenvaltioiden ja Liettuan tasavallan assosiaatiosta tehtyä Eurooppa-sopimusta [1], sellaisena kuin se on muutettuna kyseisen sopimuksen kauppaa koskevia näkökohtia mukauttavalla pöytäkirjalla [2], etuuskohteluun sovellettavien ehtojen vahvistamiseksi tiettyjen Liettuan tasavallasta peräisin olevien kalojen ja kalastustuotteiden tuonnissa yhteisöön ja tiettyjen yhteisöstä peräisin olevien kalojen ja kalastustuotteiden tuonnissa Liettuan tasavaltaan.[1]  EYVL L 51, 20.2.1998, s. 3.[2]  EYVL L 321, 30.11.1998, s. 1.(2) Sen vuoksi mainittuun Eurooppa-sopimukseen olisi lisättävä uusi tiettyjen kalojen ja kalastustuotteiden kauppajärjestelyjä koskeva pöytäkirja.(3) Pöytäkirjan muodossa oleva sopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisöjen ja niiden jäsenvaltioiden ja Liettuan tasavallan välisestä assosiaatiosta tehtyä Eurooppa-sopimusta täydentävä Euroopan yhteisön ja Liettuan tasavallan kalastustuotteita koskeva sopimus lisäpöytäkirjan muodossa.Sopimus pöytäkirjan muodossa on tämän päätöksen liitteenä.2 artiklaNeuvoston puheenjohtaja valtuutetaan nimeämään henkilö, jolla on oikeus allekirjoittaa sopimus yhteisöä sitovasti.Tehty Brysselissä [...]Neuvoston puolestaPuheenjohtajaLIITEEUROOPAN YHTEISÖJENJA NIIDEN JÄSENVALTIOIDENJA LIETTUAN TASAVALLAN VÄLISESTÄASSOSIAATIOSTA TEHTYÄEUROOPPA-SOPIMUSTA TÄYDENTÄVÄEUROOPAN YHTEISÖNJA LIETTUAN TASAVALLANKALASTUSTUOTTEITA KOSKEVASOPIMUSLISÄPÖYTÄKIRJAN MUODOSSAPÖYTÄKIRJA 6TIETTYJEN KALOJEN JA KALASTUSTUOTTEIDENKAUPPAJÄRJESTELYJEN VAHVISTAMISESTAEUROOPAN YHTEISÖN JA LIETTUAN TASAVALLAN VÄLILLÄEUROOPAN YHTEISÖ, jäljempänä 'yhteisö', jaLIETTUAN TASAVALLAN HALLITUSKATSOVAT, että Euroopan yhteisöjen ja niiden jäsenvaltioiden sekä Liettuan tasavallan välisestä assosiaatiosta tehty Eurooppa-sopimus, jäljempänä 'Eurooppa-sopimus', allekirjoitettiin Brysselissä 12 päivänä kesäkuuta 1995 ja tuli voimaan 1 päivänä helmikuuta 1998,KATSOVAT, että Eurooppa-sopimuksen 20 artiklan 4 kohdan mukaiset tekniset neuvottelut vastavuoroisista kalastusalan tariffimyönnytyksistä käytiin ja saatiin onnistuneesti päätökseen yhteisön ja Liettuan tasavallan välillä,KATSOVAT, että neuvotellut kalastusalan myönnytykset vaikuttavat sopimuksessa vahvistettuihin kahdenvälisiin myönnytyksiin; sopimusta olisi tämän vuoksi muutettava sopimuksen kauppaa koskevia näkökohtia mukauttavalla pöytäkirjalla,KATSOVAT, että yhteisö ja Liettuan tasavalta sopivat myös yksinkertaisesta hallinnollisesta tavasta ottaa asteittain käyttöön neuvotellut tariffimyönnytykset mahdollisimman pian,OVAT PÄÄTTÄNEET soveltaa hyväksyttyjä tariffimyönnytyksiä täyden vapaakaupan aikaansaamiseksi kaikkien kalojen ja kalastustuotteiden osalta:1 artiklaTämän kaloja ja kalastustuotteita koskevan pöytäkirjan voimaantulopäivästä molemmat sopimuspuolet soveltavat täyttä vapaakauppaa kaikkiin Eurooppa-sopimuksen liitteisiin XIV ja XV, julkaistu Euroopan yhteisöjen virallisessa lehdessä EYVL L 321, 30. marraskuuta 1998, sisältyviin tuotteisiin sekä muita myönnettäviä kaloja ja kalastustuotteita koskevia myönnytyksiä. Tämän pöytäkirjan voimaantulopäivästä molemmat sopimuspuolet soveltavat kolmanneksen alennusta yhteisön ja Liettuan tasavallan kaikkiin jäljellä oleviin kaloihin ja kalastustuotteisiin soveltamiin tariffeihin.Vuosi tämän pöytäkirjan voimaantulopäivästä molemmat sopimuspuolet soveltavat kolmanneksen lisäalennusta niihin tariffeihin, joita sovellettiin tämän järjestelyn tullessa voimaan.Kolmen vuoden kuluttua tämän kauppajärjestelyn voimaantulosta tai yhteisestä sopimuksesta aikaisemmin sovelletaan täyttä vapaakauppaa kaikkiin kaloihin ja kalastustuotteisiin. Kaikkien kalojen ja kalastustuotteiden täyden vapaakaupan aikaisempaa soveltamista koskevat sopimukset pannaan täytäntöön tämän pöytäkirjan 4 artiklan mukaisesti.2 artiklaEdellä 1 artiklassa mainittujen alennusten laskeminen suoritetaan yleisiä matemaattisia periaatteita käyttäen ja ottaen huomioon seuraavat seikat:(a) kaikki luvut, jotka ovat vähemmän kuin 50 (mukaan lukien) desimaalipilkun jälkeen, olisi pyöristettävä alemmaksi lähimpään kokonaislukuun,(b) kaikki luvut, jotka ovat enemmän kuin 50 desimaalipilkun jälkeen, olisi pyöristettävä ylemmäksi lähimpään kokonaislukuun,(c) kaikki alle 2 prosentin tariffit olisi ilman eri toimenpiteitä vahvistettava 0 prosentin tasolle. Sopimuspuolet vaihtavat tietoja tapauksista, joissa edellä mainittuja periaatteita sovelletaan.3 artiklaTämä pöytäkirja tulee voimaan sitä päivää seuraavan kuukauden ensimmäisenä päivänä, jona sopimuspuolet ilmoittivat toisilleen sisäisten menettelyidensä päätökseen saattamisesta.4 artiklaTätä pöytäkirjaa voidaan muuttaa assosiaationeuvoston päätöksellä.RAHOITUSSELVITYS1. Toimenpiteen nimiEhdotus Liettuan Eurooppa-sopimukseen lisättävästä pöytäkirjasta, jolla pannaan täytäntöön kalojen ja kalastustuotteiden myönnytyksiä koskeva sopimus. Kyseiset myönnytykset on hyväksytty ja ne pannaan täytäntöön kolmen vuoden aikana, mikä johtaa asianomaisten tuotteiden kaupan täyteen vapautumiseen.2. Budjettikohta/-kohdat12 luvun 120 momentti3. OikeusperustaEuroopan yhteisön perustamissopimuksen 133 artikla yhdessä 300 artiklan 2 kohdan kanssa.4. Toimenpiteen kuvaus4.1 Yleinen tavoiteKalojen ja kalastustuotteiden kaupan täysi vapauttaminen valmistauduttaessa Liettuan tasavallan liittymiseen Euroopan unioniin.5. Menojen ja tulojen luokitus5.3 TulolajiTuontitullit6. Meno-/tulolaji-Aiheuttaako esitetty toimenpide muutoksen tuloihin- Jos aiheuttaa, niin millaisen, ja minkälainen tulo on kyseessä--Ehdotettu toimenpide aiheuttaa Liettuan tasavallasta peräisin olevista kaloista ja kalastustuotteista kannettujen tuontitullien alenemisen.7. Rahoitusvaikutukset7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde)Toimenpiteen kustannukset perustuvat vuosina 1998, 1999 ja 2000 käytyyn kauppaan. Ennalta arvaamattomista kaupan tasoista ja asianomaisiin tuotteisiin sovellettujen tullien vaihteluista johtuen vuosina 1998, 1999 ja 2000 kannettujen tullien laskemisessa käytettiin arvioitua keskimääräistä 12 prosentin tullin tasoa. Vuonna 1999 kannetut tuontitullit laskivat melkein 50 prosenttia vuoteen 1998 verrattuna, vuonna 2000 kannetut tullit nousivat noin 100 prosenttia vuoteen 1999 verrattuna. Vaikka arvioitujen tuontitullien laskemisessa voitiin käyttää 50 prosentin keskimääräistä tullin tason nousua, arvio ei olisi ollut kohtuullinen, minkä vuoksi käytettiin prosenttilukua 25. Määrää on alennettu kolmanneksella ensimmäisen vuoden osalta ja edelleen kolmanneksella toisen vuoden osalta.Koska järjestelyjen odotetaan tulevan voimaan vuoden 2001 aikana, kustannukset arvioidaan siten, että 2001 on ensimmäinen vuosi, 2002 on toinen vuosi ja 2003 on kolmas vuosi.7.2 Kustannusten jakautuminen eri tekijöiden keskenMaksusitoumusmäärärahat miljoonaa euroa (nykyisin hinnoin)&gt;TAULUKON PAIKKA&gt;